පිළිකා රෝග සත්කාර ඒකකරට පුරා පවතින ප්‍රධාන රෝහල්වල පිහිටුවීමට සෞඛ්‍ය අමාත්‍යාංශය පියවර ගනියි.එහි ප්‍රථම පියවර ලෙස රුපියල් කෝටි 12ක් වැය කරමින් කුරුණෑගල ශික්ෂණ රෝහලේ ඉදි කළ නව පිළිකා ප්‍රතිකාර ඒකකය සෞඛ්‍ය ඇමැති මෛත්‍රිපාල සිරිසේන මහතාගේ ප්‍රධානත්වයෙන් පෙරේදා (4) විවෘත කෙරිණි.මහල් තුනකින් සමන්විත මේ පිළිකා රෝහලේ නේවාසික රෝගීන් 100කට එකවර ප්‍රතිකාර පහසුකම් ලබා ගැනීමේ හැකියාව පවතියි.මීට අමතරව කරාපිටිය, කුරුණෑගල, මහනුවර, අම්පාර, මඩකළපුව, අනුරාධපුරය, යාපනය, වවුනියාව යන ශික්ෂණ රෝහල්වල ද මේ පිළිකා රෝගී සත්කාර ඒකකයන් ආරම්භ කිරීමට කටයුතු යෙදා තිබේ.පිළිකා රෝගීන්ට ප්‍රතිකාර ලබා ගැනීම සඳහා මෙතෙක් පැවතියේ මහරගම පිළිකා රෝහල පමණක් බවත් කොළඹින් බැහැර ඈත පළාත්වල සිට බොහෝ රෝගීන් පිරිසක් ප්‍රතිකාර ලබා ගැනීම සඳහා පැමිණෙන අතර ඔවුන් ගැටලු රැසකට මුහුණ දෙන බවත් ඇමැතිවරයා පැවැසුවේය.මහරගම පිළිකා රෝහලෙන් ප්‍රතිකාර ලබා ගැනීම සඳහා දිනකට රෝගීන් 5000ක් පමණ පැමිණෙති.